পূর্ব ঘোষণামতো রবিবার মাদুরাইয়ের আলাঙ্গাল্লুরে জল্লিকাট্টু অনুষ্ঠানের উদ্বোধন করার কথা ছিল মুখ্যমন্ত্রীর। সেইমতো তিনি শনিবার রাতেই মাদুরাই পৌঁছে গিয়েছিলেন। কিন্তু বিক্ষোভের ফলে রবিবার সকাল পর্যন্ত হোটেলেই আটকা থাকেন মুখ্যমন্ত্রী। বেলার দিকে চেন্নাই রওনা হওয়ার আগে তিনি বলেন, “মানুষ যখন চাইবে তখনই জল্লিকাট্টু হবে।” অন্য দিকে সালেমের কুলাইমেদুতে একই দাবিতে বিক্ষোভের ফলে জল্লিকাট্টু অনুষ্ঠানের উদ্বোধন করতে পারেননি সড়কমন্ত্রী এড়াপাড়ি পালানিস্বামী।